da de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da da da da da da da da da da en nb da da da da da da da da da en da da da da da da da da da da en da nl da da da da da da sv en da nl da da da da da da da da da da nl da da da da da da da da nb en da da da da da da da da da en da da da da da da da da da da da nb nl da da da da da en da nl da da da da da en da nn da da da da nb nn da da da da da nb da nn da da da da nb nn nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
ANNABELLE COMES HOME: Der er dæleme stadig liv i den dæmoniske dukke
Biografanmeldelse: Det hele starterede med det virkeligt vellykkede og foruroligende dæmongys ‘Te Conjuring’ i 2013. Siden da er det blevet til både prequels og sequels i det fortsat voksende Te Conjuring-univers. Og ja, nu skal vi til det igen. Nemlig at gyse over den dæmoniske dukke Annabelle. For det er tredje gang, at dukken med de stirrende øjne får sin egen film.
I ‘Annabelle Comes Home’ slippes ondskaben således løs på en ellers rolig aften, hvor den 10-årige Judy skal babysittes. Hun er datter af de overnaturlige efterforskere Ed og Lorraine Warren, som man kender fra gyseruniverset. De har et aflukket rum i huset, som er fyldt med artefakter fra deres mange møder med det onde og overnaturlige. Heriblandt den creepy dukke Annabelle.
Det går da heller ikke hverken værre eller bedre end, at Annabelle slipper fri af sit fangenskab for at sprede skræk og rædsel i det lille hjem, mens forældrene er ude af huset. Der venter med andre ord en nat som Judy, babysitteren Mary og hendes veninde Daniela aldrig vil glemme. Nemlig en nat i rædslens navn. Desværre er det også en frygtredet nat, som jeg nok glemmer ret hurtigt.
Dermed ikke sagt, at ‘Annabelle Comes Home’ er uden plusser. For det er den bestemt. Det er blandt andet dejligt med en gyserfilm, der ikke beror på billige jump scares og slatne fake scares. Det gælder mere, hvad jeg vil kalde forventningens frygt. Her er det nemlig mere frygten for det ukendte, der hersker. Dystre skygger og underlige lyde samt det udefinerbare mørke.
Det sagt, så undslipper filmen dog ikke sin del af jump og fake scares, men de leveres overordnet i veldoserede mængder. Og ja, de fungerer faktisk overvejende godt, når de rammer, så jeg sidder med forventningens frygt i kroppen. For hvad gemmer mørket mon på? Ja, ganske vist sin del af gyser-klichéer, men bestemt også sin del af veliscenesatte og underspillede gyserscener.
At jeg så ikke bliver skræmt i specielt nævneværdig grad er til at leve med. For her leveres både masser af gysertåge, et arsenal af grumme gespenster og brutale bæster, mens trekløveret i front er et både dynamisk og likeable bekendtskab. Her jongleres endvidere med temaer som død og ensomhed, skyld og traumer, hvilket ligger som en fin og dyster understrøm filmen igennem.
‘Annabelle Comes Home’ får 3 ud af 6 stjerner:
‘Annabelle Comes Home’ har biografpremiere den 27. juni.
TE SISTERS BROTHERS: Phoenix og C. Reilly bærer støvet western i mål
Biografanmeldelse: Sæt dig op på din hest og find både seksløber samt cowboyhat frem. For med ‘Te Sisters Brothers’ står den på western af den tilbagelænede, støvede og sorthumoristiske slags i 1850’ernes Oregon. Altid seværdige Joaquin Phoenix og John C. Reilly indtager titelrollerne som brødrene Sisters – den drikfældige Charlie og den mere eftertænksomme Eli.
Guldfeberen raser her i midten af 1800-tallet, hvor brødrene Sisters – der ernærer sig som skarptskydende lejemordere – får til opgave af den magtfulde Kommandøren at fange guldgraveren Hermann Kermit Warm – der spilles med fin tvetydighed af Riz Ahmed – da han nemlig skylder ham penge. Jake Gyllenhaal dukker også op, det som den veltalende privatdetektiv John Morris.
Således er scenen sat for et portræt af et umage brødreforhold, mens en besnærende jagt på forbryderen skaber spænding undervejs, hvor de involverede parters tilhørsforhold udfordres. For hvem skal man egentlig heppe på i dette firkløver af karakterer? Desværre så bliver udfoldelsen af fortællingen sine steder lige lidt for sløv for sit eget bedste.
Det dræner undervejs desværre noget af det ellers engagerende karakterarbejde, der lægges for dagen samt netop jagten på guldgraveren. Heldigvis er netop skuespillerne og deres fint forløste karakterer med til at holde filmen i søen – det sammen med det troværdige og ikke mindst barske miljø, hvor hver dag synes som den rene overlevelse i det rå western.
Hertil kommer den fint doserede og underspillede sorte humor, der indfinder sig i den ligeledes alvorlige film. For blandt andet i samspillet mellem netop de umage brødre opstår der komiske guldkorn, der løsner op for det ellers trøstesløse vilde vesten. Dette kammer heldigvis ikke over i ren komedie, for filmen bevarer sin jordbundne karakter.
Instruktør Jacques Audiard har med andre ord skabt en stilsikker og fin karakterbåret western, der måske nok bliver lidt for sløv i sin historiefortælling, hvilket dog ok opvejes af netop skuespilpræstationerne og den barske miljøskildring. Men nogen neglebindende spænding indfinder sig ikke – det gør dog heldigvis et par ganske heftige skududvekslinger.
‘Te Sisters Brother’ får 4 ud af 6 stjerner:
‘Te Sisters Brother’ har biografpremiere den 27. juni.
https://filmskribenten.dk/wp-content/uploads/2019/06/the-sisters-brothers-01-thumb.jpg 999 1500 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2019-06-27 10:37:272019-06-27 10:37:28TE SISTERS BROTHERS: Phoenix og C. Reilly bærer støvet western i mål
YESTERDAY: Te Beatles bringes til live i forglemmelig rom com
27. juni 2019/i Anmeldelser, Biograf /af Bjarke Friis Kristensen
Biografanmeldelse: Jeg er ret så begejstret for Te Beatles’ musik – dog uden at være nogen dedikeret fan som sådan. Men ja, de har altså lavet i den grad mange formidable og ikke mindst ørehængende numre. Skulle man af uransaglige årsager være i tvivl om det, så bliver man med den britiske rom com ‘Yesterday’ om ikke andet mindet om deres udødelige musik.
For desværre er filmen ganske vist en ok sød og charmerende sag, men også forglemmelig. Filmen har dog en ret sjov præmis, nemlig den, at den meget lidt succesfulde musiker Jack Malik på mystisk vis vågner op efter en ulykke og som den eneste på Jorden kan huske Te Beatles og deres musik – og hvad gør man så lige, når man står der med en musikalsk skattekiste?
Jo, Jack begynder at spille Te Beatles’ musik som var det hans egen. Pludselig vender han liv fra en musikalsk fiasko til en stor succes – Ed Sheeran (!) dukker nemlig op som løftestang ind i musikbranchen, hvor der venter sin del af problemer – blandt andet en kynisk manager og knas på privatfronten i takt med, at koncerterne bliver større og støre og succesen vokser.
Jack lever altså på en musikalsk løgn, hvilket naturligvis kommer til at ride ham som en mare. Og hvordan står det lige til med barndomsveninden Ellie? Romantik eller blot venskab? Dramaet folder sig således ganske tandløst ud som en ikke vildt engagerende rom com tilsat musikken af Te Beatles i nye klæder. Det er da også musikken, der er med til at bære filmen delvist vellykket i mål.
Fortællingen er med andre ord ikke videre gribende, mens filmen mister momentum henover midten. Men ja, Himesh Patel og Lily James er et charmerende og sødt bekendtskab som Jack og Ellie. De er sammen med musikken den lim, der sådan nogenlunde er med til at holde sammen på en film, der ellers ikke er videre interessant.
Det er ellers ingen ringere end den visuelt begavede og vilde filmskaber Danny Boyle, der instruerer. Han er manden bag film som ‘Trainspotting’, ‘127 Hours’, ’28 Days Later’ og ‘Slumdog Millionaire’. Men ‘Yesterday’ gør dog ikke meget visuelt unikt væsen af sig, ligesom fortællingen forbliver noget vattet. Desværre. Filmen lander derfor også i sidste ende under middel.
‘Yesterday’ får 2 ud af 6 stjerner:
‘Yesterday’ har biografpremiere den 27. juni.
https://filmskribenten.dk/wp-content/uploads/2019/06/yesterday-biograf-01.jpg 587 1044 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2019-06-27 10:37:072019-06-27 10:37:08YESTERDAY: Te Beatles bringes til live i forglemmelig rom com
‘Mary Poppins Returns’ charmerer en ny generation af børn i alle aldre
20. juni 2019/i Blu-ray/DVD /af Bjarke Friis Kristensen
Syng med på Blu-ray: Lad det være sagt med det samme: Jeg har ikke noget egentligt forhold til musical-klassikeren ‘Mary Poppins’ fra 1964, hvor Julie Andrews indtog den ikoniske titelrolle. Derfor har jeg heller noget i klemme, hvad angår fortsættelsen ‘Mary Poppins Returns’, hvor det denne gang er Emily Blunt, der kommer svævende eventyrligt ned fra oven.
Jeg vil med andre ord ikke råbe helligbrøde efter denne film, hvor den magiske barnepige vender tilbage til 1930’ernes London for at hjælpe den nye generation af familien Banks, der står overfor at miste deres barndomshjem til en grådig bankmand. Ikke nok med det, så tynger sorgen efter moderens død også både børnene og enke-manden. Livsglæden trænger kort sagt til et pust.
Ind på scenen flyver således Mary Poppins, der på fortryllende vis skubber familien i en mere munter retning med blandt andet opløftende musical-numre og eventyrlige ture ind i kulørte verdener, hvor dyr kan både danse og synge. Og selvom jeg egentlig ikke er den store musical-fan, så smitter musikken positivt af på mig på samme måde som på den lille familie.
Emily Blunt er nemlig ret så charmerende som den både bestemte, men også yderst omsorgsfulde Mary Poppins. For selvom sorgen over moderens død ganske vist ligger latent i familien, mens også truslen om at miste deres hjem banker på forude, så er her altså i den grad tale om en feel good-film, der dog ikke helt negligerer de nævnte skyggesider hos familien.
Filmen formår nemlig på ganske fin vis at behandle de svære emner – også selvom det måske bliver en smule letbenet. Her er så afgjort overvægt af livsglæde og kærlighed, hvor det ikke kun er børnene, der trænger til at få lidt eventyr tilbage i deres liv, men altså også de voksne, hvor ikke mindst faderen med hjælp fra Mary Poppins genvinder noget af barnet i sig selv igen.
Kort fortalt så er ‘Mary Poppins Returns’ en ganske opløftende, musikalsk og sød film, der hylder livet, eventyret og kærligheden. Det er derfor også sådan nogenlunde til at leve med, at filmen med sine lige over to timer bliver en kende for lang for sit eget bedste, mens ikke alle sangnumre sidder lige rent i skabet. Ikke desto mindre er det et charmerende bekendtskab.
– ‘Mary Poppins Returns’ udkommer på dvd og Blu-ray den 9. maj.
https://filmskribenten.dk/wp-content/uploads/2018/12/mary-poppins-vender-tilbage-02.jpg 587 1044 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2019-06-20 07:34:232019-06-20 07:34:23‘Mary Poppins Returns’ charmerer en ny generation af børn i alle aldre
‘Vilde Rolf smadrer internettet’ er en sød, charmerende og sjov 2’er
20. juni 2019/i Blu-ray/DVD /af Bjarke Friis Kristensen
Animation på Blu-ray: Tilbage i 2012 stiftede verden første gang bekendtskab med den venlige skurk og arkade-karakter Vilde Rolf i filmen af samme navn. Nu er han og hans ræser-glade veninde Vanilje tilbage med et nyt, sødt og ganske underholdende animationseventyr med ’Vilde Rolf smadrer internettet’, hvor de gamle arkadespil således clasher med det store internet.
Der er ikke sket meget i arkaden siden den sidste film. Det ændrer sig imidlertid, da Vaniljes bilspil går i stykker, hvilket gør hende og de andre i spillet hjemløse. Derfor tager Rolf og Vanilje nu ud på det store internet for at få fat på et nyt ret, der kan erstatte det ituslåede gamle, så Vanilje og de andre kan komme tilbage i deres spil. Det bliver starten på en kulørt og ganske sjov rejse.
Det er også et internet-eventyr, der handler om både venskab – og hvad man vil ofre for det – videre til spørgsmålet om at høre hjemme et sted samt eventyrlyst kontra hverdagens sikre rutiner. For hvor Rolf er yderst tilfreds med sit sikre og forudsigelige liv i arkaden, så er Vanilje langt mere eventyrlysten – hun savner uforudsigelighed og forandring.
Dette sætter naturligvis det gode venskab mellem de to på prøve – men aldrig mere end, at det ikke kuldsejler for de to. For filmen er hele vejen en sød og desværre og lidt ufarlig omgang, der ikke for alvor får gået i kødet på sine ellers spændende og relevante tematikker – for både store som små. Det hele lykkedes lidt for let og efter bogen.
Det til trods, så er ‘Vilde Rolf smadrer internettet’ bestemt også en både ganske underholdende, morsom og ikke mindst flot animeret og et vildt forløst internet-univers, der bugner af både referencer og genkendelighed – fra memes og karakterer til fjollede YouTube-videoer. Desuden lægger John C. Reilly og Sarah Silverman veloplagte og gode stemmer til de to venner.
Så selvom forudsigeligheden sniger sig ind på fortællingen, så er filmen i sidste ende på flere måder en vellykket 2’er og animationsfilm. Jeg var i hvert fald i godt selskab, selvom det ikke blev til det helt store følelsesmæssige engagement. ‘Vilde Rolf smadrer internettet’ lever dog fint af både sine umage karakterer, et flot animeret univers og et udmærket fortællemæssigt flow.
Blu-ray-udgivelsen indeholder desuden en omgang ekstramateriale, hvor man således kan dykke videre ned i universet, blandt andet med slettede scener, musikvideoer og easter eggs, videre til et kig på musikken i filmen med mere.
‘Vild Rolf smadrer internettet’ udkommer på dvd og Blu-ray den 20. juni.
https://filmskribenten.dk/wp-content/uploads/2019/02/Vild-Rolf-smadrer-internettet-03.jpg 587 1044 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2019-06-20 07:29:152019-06-20 07:29:16‘Vilde Rolf smadrer internettet’ er en sød, charmerende og sjov 2’er
Jordnære superhelte og superskurke i den fine ‘Glass’ på Blu-ray
13. juni 2019/i Blu-ray/DVD /af Bjarke Friis Kristensen
Blu-ray: Instruktør og manuskriptforfatter M. Night Shyamalan er klar med sin tredje film i trilogien, der startede helt tilbage i 2000 med den fremragende ‘Unbreakable’. Den blev fulgt op i 2016 med den udmærkede ‘Split’. Nu er det således filmen ’Glass’, der – indtil videre – runder det hele af og samler de tre hovedpersoner, der indtages af James McAvoy, Bruce Willis og Samuel L. Jackson.
De spiller henholdsvis den personlighedssplittede Kevin Wendell Crumb, den usårlige David Dunn og den knogleskrøbelige, men yderst intelligente Mr. Glass. De tre bliver imidlertid fanget og placeret i et topsikret psykiatrisk fængsel, hvor de bliver underlagt en række både mentale og fysiske undersøgelser af Dr. Ellie Staple – en mystisk og tålmodig Sarah Paulson.
Der venter dog ikke storslåede eksplosioner og imponerende effekter i massevis, hvilket superhelte-film ellers ofte er fyldt med. Her er det i tålmodigt tempo og med subtil samt underspillet historiefortælling, at filmen folder sig grundigt ud. Her er altså meget mere tale om en undersøgelse af de tre karakterer og deres relationer, som det er en tempofyldt og action-båret film.
Det til trods, så leverer filmen dog også et par både intense og hårdtslående scener, der spiller med musklerne. Stærkt og medrivende. Det er også en film, der tager livgreb med superhelte-genren – vender den på hovedet, gør den jordnær og undersøger dens klichéer og genre-elementer. Der er ganske sjovt at være vidne til denne leg med genrens konventioner.
Desuden får man fine og nærværende præstationer fra trekløveret i front. En James McAvoy, der ser ud til at have en fest med at portrættere sin karakters mange forskellige personligheder, videre til en mut og intens Bruce Willis, der faktisk ser ud til, at han giver en fuck samt ikke mindst en karismatisk Samuel L. Jackson, der er elegant og tvetydig som den lynende intelligente Mr. Glass.
’Glass’ er med andre ord en underholdende leg med superhelte-genren, der på underspillet vis folder sin fortælling og karakterer ud i tålmodigt tempo. Her er det således karakterarbejdet, der bærer filmen mere end det er action og eksplosioner. M. Night Shyamalan har altså på ganske fin vis sat sit hidtidige punktum i sin trilogi, hvor det dog fortsat er den første i rækken, der troner mest medrivende op.
Der medfølger desuden en stor omgang ekstramateriale på Blu-ray-udgivelsen, hvor man således kan dykke ned i blandt andet slettede scener, en alternativ åbningsscene, interview med castet, videre til op til flere kig på både filmens univers, stunts og meget mere.
‘Glass’ udkommer på dvd og Blu-ray den 6. juni.
https://filmskribenten.dk/wp-content/uploads/2019/01/glass-biograf-01.jpg 587 1044 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2019-06-13 08:54:192019-06-13 08:54:21Jordnære superhelte og superskurke i den fine ‘Glass’ på Blu-ray
’Men in Black 4: International’ forbliver en forglemmelig science fiction-komedie
13. juni 2019/i Anmeldelser, Biograf /af Bjarke Friis Kristensen
Biografanmeldelse: Den første film om Men in Black fik vi tilbage i 1997, hvor Will Smith og Tommy Lee Jones ledte an som beskyttere af Jorden mod alverdens onde rumvæsner. Nu er vi så kommet til den fjerde film i rækken, hvor Smith og Lee Jones er skiftet ud med Tessa Thompson og Chris Hemsworth, mens der også spædes til med blandt andre Liam Neeson – alle seje agenter klædt i sort.
Denne gang står de rumvæsensudryddende mænd OG kvinder i sort overfor endnu en intergalaktisk trussel samt noget så farligt som en muldvarp i deres organisation. Det er derfor nu op til den grønne Agent M og den noget mere erfarne Agent H at redde dagen – det i skikkelse af netop Thompson og Hemsworth. De to skal dog naturligvis lige finde sig til rette i deres nye samarbejde som den umage duo.
Det afføder sin del af munter ping pong, der desværre bare aldrig for alvor rammer den helt rigtige morsomme tone og komiske timing, der er nødvendig for at humoren fungerer. Heldigvis er de to dog ikke uden intern kemi og en vis form for medrivende personaer, når først de folder sig ud i jagten på rumvæsner og den mystiske muldvarp. For ja, her er heldigvis også sin del af kulørte rumvæsner på spil.
Det er da også fortsat et herligt univers at bevæge sig ind i – det med de cool agenter med deres cool solbriller samt netop flokken af opfindsomme væsner fra det ydre rum, det tilsat sin del af humor – eller i hvert fald forsøg på det. Desværre så er historien noget klodset fortalt, mens truslen både fra det ydre rum og internet i Men in Black-organisationen aldrig for alvor virker truende.
Hertil kommer, at filmens flow flere gange undervejs mister sin del af momentum, hvor også karaktererne bliver en kende flade og uvedkommende. Det sagt, så er ’Men in Black 4: International’ dog ikke uden sin del af charme og er da heller ikke helt humorforladt. For Thessa Thompson er både ganske morsom og ikke mindst charmerende, mens Chris Hemsworth ikke helt har samme pondus.
’Men in Black 4: International’ bliver da også på bundlinjen en desværre noget forglemmelig affære, der dog som nævnt ikke er uden sine plusser. Det er da også nok til, at filmen kommer lige nødagtigt, men også en smule vakkelvornt i mål som en middelmådig science fiction-komedie.
’Men in Black 4: International’ får 3 ud af 6 stjerner:
’Men in Black 4: International’ har biografpremiere den 13. juni.
https://filmskribenten.dk/wp-content/uploads/2019/06/men-in-black-4-01.jpg 587 1044 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2019-06-13 06:14:252019-06-13 06:14:25’Men in Black 4: International’ forbliver en forglemmelig science fiction-komedie
DE FRIVILLIGE: Fængselskor-komedie leverer underspillet humor
13. juni 2019/i Anmeldelser, Biograf /af Bjarke Friis Kristensen
Biografanmeldelse: Der er ikke noget morsomt ved at sidde i fængsel. Det er trivielt, klaustrofobisk og generelt bare super nederen. Selvom det er tilfældet i fængselskor-komedien ‘De frivillige’, så er det altså også en morsom film. Dog af den mere underspillede slags, hvor der også er plads til både menneskeligt mørke, karaktermæssig tyngde og etiske dilemmaer.
Det er dog ikke kun mig, der får fængslets trange kår at føle. Det gør erhvervsmanden og kendissen Markus Føns også. Han bliver nemlig varetægtsfængslet grundet mistanke om økonomisk svindel af den helt store slags. Fængslet huer naturligvis ikke jetsetteren, der snart må vende sig til ikke længere at være øverst i hierakiet med magten til at lede og fordele.
Markus vælger derfor frivilligt isolation blandt fængslets svageste fanger. Noget modvilligt vælger han at melde sig ind i afdelingens fængselskor, der har den regelrette Niels som selvbestaltet korleder – og hermed også det naturlige overhoved. Der går dog ikke længe førend, at Markus går efter at overtage toppen i kor-hierakiet – og snart opstår der splittelse i gruppen.
På den måde er der langt op til fish-out-of-water-komik med den selvfede Markus kontra de mere kuede fanger – og her ikke mindst kampen mellem Markus og Niels. Markus spilles med ophøjet ro og autoritet af Jacob Lohman, mens den venlige regelrytter Niels spilles underspillet morsomt af Anders Matthesen. Modpolerne i denne duo er både engagerende og dynamisk.
Det er eksempelvis morsomt, når koret laver stemmeøvelser samt ikke mindst, da Markus skal have sin plads i koret, hvor Niels lige får ham trynet til at være bas – selvom han egentlig helst vil være tenor. Humoren befinder sig her i de små og usagte øjeblikke af magtkampe – samt i mødet mellem Markus og de øvrige fanger og ikke mindst en betjent, der er stor Markus-fan.
Men selvom ‘De frivillige’ er en morsom film, så er her også et underlag af alvor samt etiske og menneskelige dilemmaer i spil. Blandt andet i de domme, som fangerne sidder buret inde for – så som voldtægt og pædofili. For kan man adskille mennesket fra dommen? Det giver komikken en eftertænksom kant, der klæder karaktererne og her også humoren, der bliver fint bittersød.
‘De frivillige’ får 4 ud af 6 stjerner:
‘De frivillige’ har biografpremiere den 13. juni.
https://filmskribenten.dk/wp-content/uploads/2019/06/de-frivillige-01.jpg 587 1044 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2019-06-13 06:14:172019-06-13 06:14:18DE FRIVILLIGE: Fængselskor-komedie leverer underspillet humor
Flere drager med ‘How to Train Your Dragon: Te Hidden World’
13. juni 2019/i Blu-ray-anbefaling /af Bjarke Friis Kristensen
Animation på Blu-ray: Du kender måske nok allerede de to første animationsfilm i, hvad der nu er blevet en dragefyldt og flyvende trilogi? Nemlig ‘How to Train Your Dragon’ fra 2010 og ‘How to Train Your Dragon 2’ fra 2014. Nu kommer det sidste og tredje kapitel således i sagaen – nemlig med ‘How to Train Your Dragon: Te Hidden World’, der udkommer på Blu-ray den 20. juni her i landet, så du kan flyve med blandt andre Hikke og Tandløs endnu engang.
Men det hele begyndte som bekendt med et umage venskab mellem netop en ung viking og en ikke mindst frygtindgydende natskygge-drage. Nu kommer dette tredje kapitel så om Hikke og Tandløs, der her endelig vil møde deres sande skæbne i det eventyrlige univers. Hikke skal intet mindre end lede byen Berk – det sammen med Astrid. Overfor ham så skal Tandløs stå i spidsen for de mange andre drager.
Men det hele er naturligvis ikke fryd og gammen for Hikke, Tandløs og alle de andre. For samtidig med alt det gode, der sker, så er der samtidig en ny trussel, der truer netop både dragerne og deres mennesker. Så nu det ellers umage, men også stærke venskab mellem Tandløs og Hikkes skal nemlig nu her i filmen stå sin prøve.
Udover selve filmen, så medfølger der på Blu-ray også en omgang ekstramateriale, så man kan dykke videre ned i filmen og dens univers. Her får man således blandt andet både to kortfilm, videre til slettede scener et kommentarspor samt ikke mindst en håndfuld forskellige featuretter, blandt andet ‘Te Dragon Sheep Chronicles’, ‘Welcome to New Berk’ og ‘A Deck of Dragons’ med flere. Ja, der er nok at give sig i kast med!
‘How to Train Your Dragon: Te Hidden World’ udkommer på dvd og Blu-ray den 20. juni.
https://filmskribenten.dk/wp-content/uploads/2019/06/How-to-Train-Your-Dragon-3-01-thumb.jpg 587 1044 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2019-06-13 06:13:082019-06-13 06:13:10Flere drager med ‘How to Train Your Dragon: Te Hidden World’
Stærkt trekløver i dramaet ‘Boy Erased’ – blandt andre Nicole Kidman
13. juni 2019/i Blu-ray/DVD /af Bjarke Friis Kristensen
Drama på Blu-ray: Der er bare nogle film, der har et bedre cast end andre. Ja, sådan er det altså bare. En af disse film er dramaet ‘Boy Erased’, der byder på et stærkt trekløver af skuespillere, nemlig ingen ringere end Nicole Kidman, Russell Crowe og ikke mindst stjernerskuddet Lucas Hedges. Nu udkommer filmen på dvd og Blu-ray her i landet, så kan du jo eventuelt selv få syn for sagen.
Filmen er historien om Jared Eamons (Lucas Hedges), der er søn af en præst i en lille amerikansk by. Jared kommer imidlertid i problemer, da hans forældre – spillet af netop Nicole Kidman og Russell Crowe – opdager, at han er homoseksuel. Det er nemlig en seksualitet, der ikke helt går hånd i hånd med forældrenes religion og tro.
Forældrene kæmper i filmen således med at forene deres kærlighed til sønnen med netop deres tro og religion. Med fare for at miste kontakten til sin familie, sine venner og lokalsamfundet presses Jared derfor til en behandling i form af samtaleterapi. Han kommer dog her i konflikt med lederen – spillet af Joel Edgerton, ja, endnu en dygtig skuespiller – og må ud på en rejse mod at finde sig selv og acceptere, hvem han er.
Udover selve filmen, så indeholde Blu-ray-udgivelsen også en omgang ekstramateriale, hvor man blandt andet finder både slettede og forlængende scener, videre til tre featuretter med titlerne ‘Jared Revealed’, Becoming te Eamons’ og sidst men ikke mindst ‘Man Consumed: Joel Edgerton’. Så har du mod på et drama med et stærkt cast, så er ‘Boy Erased’ måske filmen for dig?
‘Boy Erased’ udkommer på dvd og Blu-ray den 13. juni.
https://filmskribenten.dk/wp-content/uploads/2019/06/Boy-Erased-thumb.jpg 424 1140 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2019-06-13 05:53:022019-06-13 05:53:02Stærkt trekløver i dramaet ‘Boy Erased’ – blandt andre Nicole Kidman
Side 1 af 212
FØLG OS PÅ FACEBOOK
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
‘Official Competition’ spidder skarpt kunstens forfængelighed1. september 2022 - 09:38
Der er skrækklichéer og en grum overraskelse i ‘Te Invitation’1. september 2022 - 09:38
Jeg blev forført af fremtidens sjælesøgning i ‘After Yang’25. august 2022 - 06:35
‘Bamse’ bøjer uelegant sine pointer i sort/hvide knækpølser25. august 2022 - 06:35
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.172) Artikel  (50) Biograf  (649) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme